อารยา เอ ฮาร์เก็ต
อารยา เอ ฮาร์เก็ต เข้าสู่วงการเมื่อปี พ.ศ. 2541 ขณะอายุได้ 17 ปี จากการประกวด "มิสมอเตอร์โชว์" ปีเดียวกับรุจิรา ช่วยเกื้อ ต่อมาได้รับการติดต่อจาก รัมภา ภิรมย์ภักดี ผู้เขียนบทประจำบริษัทดาราวิดีโอให้มาทดสอบหน้ากล้อง และต่อจากได้รับโอกาสแสดงละครกับทางช่อง 7 ตลอดมา ละครเรื่องแรกที่เล่นคือ "เพลงพราย" ทางช่อง 7 แสดงร่วมกับ สวิช เพชรวิเศษศิริ จากนั้นก็มีผลงานมาโดยตลอด
รายชื่อผลงานของอุรัสยา เสปอร์บันด์
ในปี พ.ศ. 2556 อุรัสยาแสดงในละครซีรีส์ชุด "3 ทหารเสือสาว" เรื่อง "มายาตวัน" แสดงร่วมกับอธิชาติ ชุมนานนท์ หลังจากนั้นเธอแสดงในละครตลกเรื่อง "ดาวเรือง" แสดงคู่กับ ทฤษฎี สหวงษ์ กำกับโดย กฤษณ์ ศุกระมงคล ปีถัดมา เธอรับบทเป็นศัลยแพทย์ชาวญี่ปุ่น ในละครฟอร์มยักษ์ "ไรซิงซัน" เรื่อง "รอยฝันตะวันเดือด" ละครชุดนี้ได้รับเสียงวิจารณ์ทั้งดีและไม่ดี ในปี พ.ศ. 2558 เธอแสดงร่วมกับจิรายุ ตั้งศรีสุข ในละครย้อนยุคเรื่อง "หนึ่งในทรวง" ต่อมาเธอรับบทเป็นนักแสดงที่มีปมชีวิตในละครดราม่าปี พ.ศ. 2560 เรื่อง "คลื่นชีวิต" ในปี พ.ศ. 2561 อุรัสยาแสดงภาพยนตร์ครั้งแรกในเรื่อง "น้อง.พี่.ที่รัก" เข้าฉายในเดือนพฤษภาคม รวมทั้งมีผลงานละครเรื่อง "ลิขิตรัก" ออกอากาศทางช่อง 3 ในเดือนเดียวกัน